જોહાનિસબર્ગઃ દક્ષિણ આફ્રિકાના ભૂતપૂર્વ ખેલાડી એલ્વિરો પીટરસને ક્રિકેટ સાઉથ આફ્રિકા (સીએસએ)ના એ આરોપોને નકારી કાઢ્યા છે કે ગત સિઝનમાં રાષ્ટ્રીય ટી-૨૦ ફ્રેંચાઇઝી ચેમ્પિયનશિપ દરમિયાન તેણે મેચ ફિક્સિંગ કર્યું હતું. જોહાનિસબર્ગ સ્થિત હાઈવેલ્ડ લાયન્સના ૩૫ વર્ષીય કેપ્ટન પર ગત શનિવારે સીએસએ ભ્રષ્ટાચાર વિરોધી નિયમોનું ઘણી રીતે ઉલ્લંઘન કરવાનો આરોપ લગાવવામાં આવ્યો હતો અને પીટરસનને કામચલાઉ રીતે ક્રિકેટ રમવા પર પ્રતિબંધિત કરી દેવામાં આવ્યો હતો.